
ИЗВЕШТАЈ О РАДУ ДИРЕКТОРА ШКОЛЕ

    

ИЗВЕШТАЈ О РАДУ ДИРЕКТОРА ШКОЛЕ ЗА ШКОЛСКУ 2025/2026. ГОДИНЕ


У Oсновној школи“Миша Стојковић“ Гај у шк. 2025/2026.год било је 11 одељења. На почетку школске године било је уписано 192 ученика, а укупно на крају школске године било је 194 ученика, два ученика су се уписала у току године и 35 запослена радника.

Директор школе је своје активности спроводио на основу чл. 126 Закона о о основама система образовања и васпитања („Сл. Гласник РС“ бр. 88/2017, 27/2018 – др. закон, 10/2019, 27/2018 – др. закон и 6/2020, 129/2021, 92/2023 и 19/2025) и на основу Правилника о Стандардима компетенција директора установе основног образовања и васпитања (Сл. Гласник РС бр. 38/2013).

На основу функционално интегрисаних знања, способности и вештина директор је успешно управљао, организовао, руководио и контролисао рад школе „Миша Стојковић“,током целе школске године.

Свој рад директор је спроводио у оквир у шест области рада и то:

· руковођење васпитно-образовним процесом у школи;
· планирање, организовање и контролу рада установе;
· праћење и унапређивање рада запослених;
· развој сарадње са родитељима/другог законског зступика органом управљања, репрезентативним синдикатом и широм заједницом;
· финансијско и административно управљање радом установе;
· обезбеђивање законитости рада установе

I област: руковођење васпитно-образовним процесом у школи
У оквиру ове области у већој мери су остварени стандарди: Развој културе учења
Стварање здравих и безбедних услова за учење и развој ученика
Обезбеђење инклузивног приступа у образовно-васпитном процесу Праћење и подстицање постигнућа ученика

То се може поткрепити следећим чињеницама.
На почетку школске године директор је упознао наставно особље са важећом законском регулативом, Законом о основама система образовања и васпитања, Законом о основном образовању и васпитању, Правилником о оцењивању. 




У току школске 2025/2026. године директор школе је омогућио  стручно усавршавање за све наставнике, стручне сараднике.

У августу  је планиран и одржан  семинар “Оцењивање у функцији ефикасне наставе и учења“

У школи функционише Ученички парламент и он се бави кључним питањима живота школе. Ученици Ученичког парламента укључени су у стручне активе и тимове. Парламент је учествовао у организацији активности у току Дечије недеље, обележавању Дана толеранције, Дана школе, у изради паноа, у акцији прикупљања пластичних флаша и лименки за рециклажу, улепшавању унутрашњег простора школе, Новогодишњег Базара, давао је предлоге и сугестије, учествовао је самовредновању .Чланови парламента пружали су помоћ и подршку другим ученицима којима је она била потребна. Организовали су предавања на тему вршњачког насиља и дигиталног насиља и своја знања презентовали су млађим другарима. У децембру организовали су хуманитарну акцију „Буди добар друг“.Такође су се одазвали позиву пријатељске школе која је организовала продајни базар .
Као и сваке године, наши старији ученици првацима су пожелели срдачну добродошлицу занимљивим програмом који су спремили уз помоћ  својих учитељица.
Првацима и њиховим родитељима обратио се и директор школе, а затим  и њихова будућа учитељица. Прваци су од општине Ковин добили поклон.

Уређивањем ентеријера и екстеријера оплеменили смо  простор у нашој школи - у томе су свакодневно учествововали учитељи и наставници, заједно са својим одељењима. Трудили смо се да школа добије све лепши изглед и да се мења - јер се и деца у њој мењају, расту и сазревају. Хол у приземљу је у првом полугодишту уређен историјском поставком, пред крај полугодишта новогодишњом декорацијом, а у другом полугодишту покушали смо да представимо део као природњачки музеј. Поставке на паноима су пратили тематске дане, важне датуме и годишња доба. Засадили смо у жардињере цвеће и улепшали улаз у школу.

Купљени су нови едукативни садржаји као сто су: квизеви, мозгалице, асоцијације, игре меморије, математичке игре,игрице за учење енглеског језика, 15 графичких табли, 6 таблета, конструктирске кутије(ТИТ), торзо човека (биологија), клавир (музичка култура), лопте и разни реквизити (физв), велики број књига за библиотеку са примамљивим насловима,едукативни сетови из физике,хемије и биологије.

У основној школи поштују се права ученика, родитеља и наставника. Са Правилима понашања у школи упознати су сви учесници образовно - васпитног процеса на почетку школске године и неколико пута током полугодишта (родитељски састанци, обавештења, часови ОЗ,ОС).


У школи се у оквиру Тима за заштиту ученика од насиља, злостављања и занемаривања, превенције дискриминације и других облика ризичног понашања реагује 
на било коју врсту насиља, планирају превентивне активности за ученике и родитеље.
У школи се поштују правила понашања и на тај начин се ствара радно и здраво окружења у којима ученици уче. 

Директор користи стратешке документе о развоју образовања и васпитања и подстиче наставнике и стручне сараднике да примењују савремене технологије у образовно васпитном процесу. Присуствује угледним часовима и часовима редовне наставе анализира и на тај начин унапређује и сопствено знање али и примереним сугестијама унапређује образовно васпитни рад. У сарадњи са стручним сарадницима и наставницима у оквиру педагошко - инструктивног рада развија самоевалуацију свог рада и систематичну евалуацију и самоевалуацију рада наставника, стручних сарадника, као и наставног процеса и исхода учења. У оквиру мини истраживања са стручним сарадником урађена је анализа педагошко-инструктивног рада и истраживање на тему адаптације ученика првог разреда на школску средину и ученика петог разреда на предметну наставу чији су резултати представљени на седницама одељењских већа.
У току ове школске године директор школе пратио је сва упутства и новине које је требало реализовати Министарства просвете, науке и технолошког развоја и Школске управе. Директор је ангажовао особу која редовно ажурира податке у електронском програму Доситеј и има увид у исти. Ангажоване су и 2 особе за рад на систему ЈИСП. Листе за изборне предмете подељене су као и сваке школске године на крају наставне године. На основу изјашњавања формиране су групе.
Директор подстиче и ствара услове за квалитетно образовање за све ученике. Посебна пажња се посвећује ученицима који су талентовани за поједине области. 
За ученике са сметњама у развоју израђени су и реализовани индивидуални образовни планови. 
Директор школе обезбеђује примену програма учења и инсистира да наставници у току свог рада имају индивидуални приступ, уважавају специфичности и посебности сваког ученика и примену диференциране наставе. На пољу диференцијације наставе треба радити и у наредном периоду.
Директор школе прати и подстиче ученике на рад и резултате.
[bookmark: _GoBack]Организована су општинска такмичења и наши ђаци су на већини учествовали.Ми смо у школи организовали такмичење из историје.

На почетку школске године израђени су иницијални тестови у складу са стандардима постигнућа и урађена њихова анализа у циљу прилагођавања тестова и побољшања постигнућа ученика. У складу са Правилником о оцењивању наставно особље води педагошку документацију о праћењу и напредовању постигнућа ученика. У оквиру педагошко-инструктивног рада урађена је анализа педагошке документације. На тај начин директор школе прати и подстиче наставнике да што боље раде са ученицима.


II област: Планирање, организовање и контрола рада установе

У оквиру ове области у већој мери су остварени стандарди: Планирање рада установе
Организација установе Контрола рада установе
Управљање информационим системом установе
Управљање системом обезбеђења квалитета у установи

На почетку школске године директор школе је дао детаљна упутства која се односе на планирање свих облика образовно-васпитног рада и равномерно расподелио задатке запосленима у том процесу. Годишњи план рада усвојен je на седници школског одбора 15.09.2025. године. На предлог стручних већа, а у складу са упутством МПНТР урадио је
40 часовну радну недељу. Систематизација радних места и 40 часовна радна недеља усвојена на Школском одбору. Сви подаци унети су у електронском програму Доситеј.
У току школске године на Наставничким већима анализиран је рад стручних већа, актива и тимова који су формирани у школи. Анализиран је рад установе, разматрале су се све битне теме и доносиле одлуке у складу са надлежностима овог органа.
На огласној табли благовремено се истичу све информације везане за живот и рад установе.
У току  школске 2025/26. године сви стручни органи и тимови радили су ефикасно и у складу са плановима. Одржано је:
· 6 седнице Наставничког већа
· 4 седнице Савета Родитеља
· 4 седнице Школског одбора
· 3 састанка Педагошког колегијума
· 7СедницаОдељенскихвећа 
· 8 састанка Тима за заштиту ученика од насиља, злостављања и занемаривања, превенцију дискриминације и свих облика ризичног понашања
· 6 састанка Стручног актива за развојно планирање
· 6 састанка Тима за самовредновање
· 6 састанка Тима за инклузивно образовање.
У току школске године, у оквиру процеса самовредновања, који се реализује у циљу унапређења рада установе, реализовано је самовредновање области Настава и учење, Етос. 
Ученици и запослени су били подвргнути  и SWOT анализи. Договор тима за самовредновање а у циљу подољшања затеченог стања, била је урађена и анкета задовољства ученика и родитеља наставом и школским животом. Такође смо урадили и тест брзог читања који нам је помогао у изради смерница како отклонити примећене недостатке. Тим је редовно одржавао састанке и водио записнике.
Поред процеса самовредновања у школи се континуирано прати и анализира наставни процес, успех и напредовање ученика, безбедносна ситуација у школи и доносе мере за унапређивање. ). У школи функционише Тим за самовредновање који је поднео директору школе детаљан извештај  са предлозима за ново годишње вредновање.
О наведеним процесима редовно се обавештавају Наставничко веће, Савет родитеља и Школски одбор.



III област: Праћење рада запослених
У оквиру ове области предвиђени су следећи стандарди: Планирање, селекција и пријем запослених
Професионални развој запослених Унапређивање међуљудских односа
Вредновање резултата рада, мотивисање и награђивање запослених

Директор школе је на почетку школске године обезбедио потребан број и одговарајућу структуру запослених у установи. Сви наставни радници су упознати на Наставничком већу са планом професионалног развоја и стручног усавршавања. План стручног усавршавања донет је на седници школског одбора 13.09.2025. године. У школи је током првог полугодишта планирана реализација акредитованог семинара. Након похађања семинара очекује се реализација угледних часова како би се сазнато на семнарима применило у пракси. У другом полугодишту организован је још један семинар.
[bookmark: _Hlk207831465]Директор подстиче стручно усавршавање и својим примером показује важност целоживотног учења. Директор је пружио могућност свим наставницма да се стручно усавршавају. Директор присуствује организованим активностима (приредбе, представе, угледни/огледни часови, истраживања). У школи функционише Тим за стручно усваршавање који је поднео директору школе детаљан извештај о стручном усавршавању запослених са предлозима за унапређивање.
У оквиру унапређивања међуљудских односа посебна пажња се посвећује стварању радне атмосфере коју карактерише толеранција, сарадња и посвећеност послу. Директор школе својим ангажовањем и посвећеношћу послу даје пример запосленима у установи и међу запосленима развија професионалну сарадњу и тимски рад. 

Са запосленима комуницира сваки дан јасно и конструктивно. Позитивна атмосфера у колективу ствара се кроз заједничке професионалне задатке, али и кроз организовање дружења у оквиру прослава: прослава у последњем радном дану- Нова година, прослава школске славе, прослава Дана школе, 8.марта) и излете. Директор настоји да промовише здрав живот, како међу ученицма тако и када је у питању здравље запослених. 
Остварена је сарадња са Заводом за јавно здравље Панчево, Домом здравља, зубном амбулантом, Полицијском управом Ковин, Ватрогасном службом, Социјалном службом, Црвеним Крстом, сеоском библиотеком, Локалном самоуправом.

Директор систематски прати и вреднује рад запослених. Кроз инструктивни увид и надзор у складу са планом рада и потребама установе директор школе је у току ове школске године посетио 18 часова редовне наставе и 2 часа угледне наставе. Заједно са стручним сарадником урадио је мини истраживање - адаптација ученика првог разреда на школску средину, адаптација ученика петог разреда на предметну наставу.


У овој области директор школе сматра да су стандарди остварени у већој мери.



IV Област: Сарадња са родитељима/другим законским заступником органом управљања, репрезентативним синдикатом и широм заједницом
У оквиру ове области у већој мери остварени су следећи сандарди
4.1 Сарадња са родитељима
Сарадња са органом управљања и репрезентативним синдикатом у установи Сарадња са државном управом и локалном самоуправом
Сарадња са широм заједницом

И ове школске године током првог полугодишта директор школе велику пажњу је посветио сарадњи са родитељима и њиховом активном укључивању у живот и рад школе. У школи ефикасно функционише Савет родитеља који је благовремено упознат са свим активностима рада школе и школском документацијом. Одржане су 5 седнице Савета родитеља.
У току школске 2025/26. сарадња са родитељима је успешно реализована, сарадња је реализована непосредно путем дана отворених врата и родитељски састанака. Сарадња се одвија на састанцима Савета родитеља и путем индивидуалних и групних разговора, састанци су реализовани према утврђеном плану и према потребама. Одржана су два општа родитељска састанка за родитеље ученика осмих разреда са темом завршни испит,присуствао је директор школе и психолог школе.
Као директор школе изузетно сам заинтересована за добру и конструктивну сарадњу са родитељима уз потпуно уважавање, толеранцију и поштовање различитих мишљења.
Родитељи из Савета доста уредно преносе информације на родитељским састанцима. Унапређивана је вештина запослених у побољшању комуникације и у побољшавању сарадње родитеља и наставника. 
Зацртани су циљеви за наредни период да кроз разне активности привучемо што више родитеља да нам се прикључе својим ангажовањем помогну у реализацији програма и да утичу на позитивну слику о школи.

Родитељи су чланови тима за самовредновање, тима за заштиту ученика од насиља, злостављања и занемаривања, тима за самовредновање, актива за развојно планирање и тимова за додатну подршку ученицима.

Добру сарадњу директор школе остварио је и са Школским одбором који је правовремено и добро информисан о свим актуелним збивањима у школи. У току године реализоване су 6 седнице Школског одбора на којима је усвојен Годишњи извештај о реализацији образовно - васпитног рада рада за претходну школску годину као и Годишњи план рада директора, Годишњи план рада школе за ову школску годину и план стручног усавршавања, План самовредновања школе за шк. 2025/2026., План стручног тима за обезбеђивање квалитета и развој установе за шк. 2025/2026.
На школским одборима вршена је анализа резултата постигнућа ученика и анализа безбедносне ситуације у школи (програма заштите од насиља, злостављања и занемаривања ученика). На седнице ШО позива се представник репрезентативног синдиката који је формиран у школи.

Директор остварује конструктивну сарадњу са органима Државне управе и локалне самоуправе. 

Током школске године остварена је сарадња са Домом здравља Гај (систематски и конролни прегледи), Заводом за јавно здравље Панчево, Зубном амбулантом, Центром за социјални рад Ковин, Центром за културу Ковин, Библиотеком у Гају, МУП-ом Ковин.
На основу свега наведеног може се рећи да су сви индикатори присутни и да су стандарди остварени.


V област: Финансијско и административно управљање радом установе
Предвиђени стандарди за ову област су: Управљање финансијским ресурсима Управљање материјалним ресурсима
Управљање административним процесима

У оквиру одобрених апропријација директор школе ефикасно управља финансијским ресурсима тако што планира финансијске токове, приходе и расходе, издаје благовремене и тачне налоге за плаћање рачуна и наплате. На пољу финансијских послова извршена је припрема података за ребаланс буџета за 2025 годину и нацрта финансијског плана за 2026. годину, као и праћење трошења одобрених буџетских средства. Такође, пратио је и прикупљање родитељских средстава ученика школе (ужина,Сајам књига, Фестивал науке, екскурзија) и њихово законско и рационално трошење.

У школској 2025/2026. години средства су уложена у:


· обезбеђивање угља и дрва за почетак грејне сезоне 2025/2026. године 
· исплата јубиларних награда  у складу са финансијским планом,
· испитивање  и замена пп апарата са извештајем, громобранске и електро инсталације, преглед исправности воде 
· заштита и безбедност на раду,
· дератизација  школе 
· обезбеђена су средства за осигурање имовине и ученика школе. 


   Опрема за школу и образовање и  разне услуге  


                -Набавка пратеће опреме за рачунаре, 
-Плаћање семинара запослених; 
-Набавка школског потрошног материјала
- Набавка наставних средстава 
-Набавка стручне литературе; 
-Унапређење сајта школе; 
-Набавка средстава за хигијену;
                -Сервис лаптопа;
 -Замена тонера;
-Преглед инсталација;
-Услуге превоза ученика; 
-Набавка спортских реквизита;
                -Угоститељске услуге; 
               -Набавка ХТЗ опреме;
               -Услуге цвећаре;




Поред финансијских директор је ефикасно управљао и материјалним ресурсима. Распоређивао материјалне ресурсе на начин који обезбеђује оптимално извођење наставног процеса. Директор школе надзире и спроводи поступке јавних набавки које спроводи установа и стара се о њиховој законитости. Прати извођење радова у установи и благовремено одржава материјалне ресурсе установе.
Ефикасно управљање финансијским и материјалним ресурсима омогућило је
несметано одвијање наставног процеса током школске године. Такође, ажурно се води сва потребна документација и усаглашавање у складу са изменама у закону. Директор прати и контролише вођење документације.





Директор школе је обезбедио ажурност и тачност административних процеса и њихово систематично архивирање у складу са законом. Директор се стара о поштовању и примени свих прописаних процедура и припрема извештаје који обухватају све аспекте живота установе и презентује их у сардањи са стручном службом на Наставничком већу, Савету родитеља и Школском одбору (Извештаје о раду школе и свом раду, извештај о стручном усавршавању и самовредновању, анализе и извештаје о успеху и владању ученика, извештаје и анализе постигнућа ученика на иницијалним тестовима, завршном испиту и анализе безбедносне ситуације у школи).

Планирани стандарди у оквиру ове области су остварени.


VI област: Обезбеђење законитости рада установе
У оквиру ове области остварени су следећи стандарди:
Познавање разумевање и праћење релевантних процеса Израда општих аката и документације установе Примена општих аката и документације

Закон о основама система образовања и васпитања, Закона о основном образовању и васпитању, као и подзаконска акта у области образовања, радних односа, финансија и управног поступка су документа која директор школе користи и примењује у свакодневној пракси. Заједно са секретаром школе директор по потреби врши усклађивање општих аката, Статута и Правилника, са Законом. Општи акти су јавни и доступни свим заинтересованим лицима, а директор школе је обезбедио да буду саставни део сајта школе.

1. НОРМАТИВНО-ПРАВНИ ПОСЛОВИ:

1.рад на изради свих врста уговора.
2. рад на изради и формулацији других појединачних аката донетих у Школи, 3. други послови нормативно – правне природе


2. ДЕЛОКРУГ РАДА ШКОЛСКОГ ОДБОРА И САВЕТА РОДИТЕЉА:


1.рад на припремању седница из њихове надлежности
2. формулација и израда одлука из делокруга рада Школског одбора и Савета родитеља


3. РАДНИ ОДНОСИ:


1.израда уговора који се односе на заснивање и престанак радног односа,
2.благовремено пријављивање и одјављивање запослених у ЈИСП систему, 3.рад на пословима расписивања конкурса за пријем у радни однос,
4.рад у припреми и израда појединачних аката у поступку утврђивања дисциплинске одговорности запослених и васпитно-дисциплинске одговорности ученика.


4. РАД У СТРУЧНИМ ТИМОВИМА:

  -Тим за инклузивно образовање
  -Тим за заштиту од дискриминације, насиља, злостављања и занемаривања
  -Тим за самовредновање
  - Тим за обезбеђивање квалитета и развој установе
  - Тим за професионалну орјентацију
  -Тим за кризне ситуације
  -Еколошки тим
  -Тим за завршни испит
  -Тим за манифестације





___________________________________
                                                                                                                             Директор школе


